Diari Oficial de la Generalitat Valenciana


Sumari del DOGV 5300, del 11-07-2006 (2006/8137)

DECRET 99/2006, de 7 de juliol, del Consell, pel qual es denega la sol·licitud de segregació del nucli de Port de Sagunt per a constituir un municipi independent.
------------------------------------------------------------------------------------------------------------------------------------------------------------------

### Dades del document

Número de DOGV
:   5300

Data del DOGV
:   11-07-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/8137


Data del document
:   07-07-2006

Organisme emissor
:   Conselleria de Justícia, Interior i Administracions Públiques

Tipus de document
:   Decret

Descriptors 

:   * Sagunt
    * municipi
    * administració local
    * entitat local

DECRET 99/2006, de 7 de juliol, del Consell, pel qual denega la sol·licitud de segregació del nucli de Port de Sagunt per a constituir un municipi independent. [2006/S8137]  
A iniciativa d'una part dels veïns que integren, la Comisión Promotora Asociación Iniciativa Porteña va sol·licitar la segregació del nucli urbà de Port de Sagunt, del municipi de Sagunt, per a constituir un municipi independent amb la denominació de El Puerto.   
Després de la tramitació del corresponent procediment administratiu, la conselleria de Justícia, Interior i Administracions Públiques, d'acord amb el dictamen del Consell Jurídic Consultiu de la Comunitat Valenciana, va formular una proposta de resolució en el sentit de denegar l'esmentada segregació per quant d'allò que s'ha actuat es conclou que la Comissió Promotora d'aquesta no ha acreditat el compliment dels requisits legalment establits per a la seua autorització: no s'ha aconseguit el suport majoritari dels veïns en els termes establits en l'article 9.3. del Reial Decret Legislatiu 781/1986, de 18 d'abril, aprovatori del Text Refós de les Disposicions Legals vigents en matèria de Règim Local; pel que fa als requisits establits per l'article 13.2 de la Llei 7/1985, de 2 d'abril, Reguladora de les Bases del Règim Local, no s'ha acreditat que el nucli de Port de Sagunt constituïsca un .nucli de població territorialment diferenciat.; tampoc no consta acreditat que el futur nou municipi comptarà amb recursos econòmics suficients per a l'exercici de les seues futures competències ni que podrà garantir el mateix nivell o superior de qualitat dels serveis públics a rebre pels seus veïns, requisits que, pel que fa a la suficiència de recursos i el manteniment de la qualitat dels serveis municipals, tampoc s'han acreditat respecte del municipi matriu.   
L'article 49.1.8ª de l'Estatut d'Autonomia de la Comunitat Valenciana atribueix a la Generalitat la competència d'alteració de termes municipals, segons l'article 13 de la Llei 7/1985, de 2 d'abril, Reguladora de les Bases del Règim Local, i el Reial Decret 3318/1983, de 25 d'agost, de Traspàs de Funcions i Serveis de l'administració de l'Estat a la Comunitat Valenciana en matèria d'administració local, facultats que, mitjançant el Decret 10/1985, de 21 de juny, del president de la Generalitat, es van assignar al Consell.  
Per tant, tenint en compte el que disposen els articles 25 i 40 de la Llei de Govern Valencià, a proposta del conseller de Justícia, Interior i Administracions Públiques, conforme amb el Consell Jurídic Consultiu de la Comunitat Valenciana i amb la deliberació prèvia del Consell, en la reunió del dia 7 de juliol de 2006,  
Decrete  
Article únic  
Denegar la sol·licitud de segregació del nucli de Port de Sagunt, del municipi de Sagunt, per a constituir un municipi independent amb la denominació de El Puerto, instada per la Comisión Promotora Asociación Iniciativa Porteña, a iniciativa de part dels veïns de l'esmentat nucli de població, per incompliment dels requisits legalment establits per a la seua autorització.  
Disposicions finals  
Primera  
Es faculta el conseller de Justícia, Interior i Administracions Públiques per a adoptar les mesures que puga exigir el desplegament i execució d'aquest decret.  
Segona  
El present decret produirà efectes el mateix dia que es publique en el Diari Oficial de la Generalitat.  
Contra el present decret, les persones interessades podran interposar recurs contenciós-administratiu, en el termini de dos mesos a partir de l'endemà de la publicació d'este decret en el Diari Oficial de la Generalitat, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposa l'article 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjuí de la interposició del recurs potestatiu de reposició davant del Consell, en el termini d'un mes des de l'endemà de la publicació del present decret en el Diari Oficial de la Generalitat, d'acord amb el que disposen els articles 116 i 117 de la Llei de Règim Jurídic de les Administracions Públiques i del Procediment Administratiu Comú.  
València, 7 de juliol de 2006  
El president de la Generalitat,  
Francisco Camps Ortiz  
El conseller de Justícia, Interior i Administracions Públiques,  
Miguel Peralta Viñes